बेइजिङ (बीसीसी) - चिनिया सहर सुलानय् कोरोना भाइरसपाखें संक्रमित जुपिनि ल्याः अप्वयेवं उकियात लकडाउन याःगु दु । आइतवाः बहनितक अन ११ म्हेसित संक्रमण जूगु पुष्टि जूगु दु । छम्ह लन्ड्रीइ ज्या याइम्ह मिसापाखें संक्रमण ब्वलंगु विश्वास याना तःगु दु । उम्ह ४५ दँया मिसां थः भाःत, तथा व परिवारया मेपिं दुजतय्स भाइरस पुंकूगु अनुमान दु । पूरा सहर लकडाउन यायेगु झ्वलय् सकसितं छेँ पिहाँ मवयेत धाःगु दु । सुलान सहर जिलान प्रान्तय् लाः । थ्व सहर उत्तर कोरियाया सिमानानाप स्वना च्वंगु दु । उत्तर कोरियां थःथाय् आः तक छम्ह नं संक्रमित मलूगु धयाच्वंगु दु ।
